
Biguin ang balak na 
panumbalikin ang 
tuwirang pagha- 
haring militar sa 
bansa! 


uluy-tuloy ang rehimeng 
Macapagal-Arroyo sa 
pagpapasaklaw at 
pagpapaigting ng 
pasistang panini- 
kil sa mga demokratikong 
karapatan. Pinag-iibayo ang 
militarisasyon kapwa sa kana- 
yunan at kalunsuran. Walang 
tigil ang panunulsol sa anti-tero- 
ristang takot at kaguluhan. Ang paghaharing 
burukratiko-militar ni Macapagal-Arroyo ay 
mabilis na tumutungo sa pagpapanumbalik ng 
tuwirang paghaharing militar sa Pilipinas. 
Bagamat walang pormal na deklarasyon ng state 
of emergency o batas militar, walang renda ngayon ang 
pasistang paninikil at pananaig ng kapangyarihan ng 
militar sa iba't ibang aspeto ng buhay-lipunan. 
Sa loob ng iilang araw, sunud-sunod na pinagtibay 
at ipinatupad ang curfew sa Metro Manila at iba pang 


O 

NI) ayo 
POOL 
RRR 


WET 
UE 


mga syudad, ang pagtatayo ng 
mga tsekpoynt, pangangapkap 
at pagrekisa sa kagamitan ng 
mga tao. Plano ring armasan ang 
mga barangay tanod, magtalaga ng 
mga “secret marshall” sa mga bus at 
eroplano at iba pa. Ipinatutupad ang mahigpit 
na pagrekisa sa mga estudyanteng puma- 
pasok sa mga eskwelahang mara- 
ming aktibista matapos itong 
ideklarang “malamang na tar- 
get ng mga teroristang atake”. 


Y Kabilang din sa mga 

À pinanggigigilang pagtibayin 
ni Macapagal-Arroyo ang National ID System na ipa- 
tutupad na ayon sa desisyon ng National Security 
Council. Paraan ito upang mas madaling manmanan at 
kontrolin ang mamamayan. Iginiit ito ni Fidel Ramos 
noong 1996 at ni Joseph Estrada noong 1999. Ngunit 
kapwa silang nabigong ipatupad ito dahil sa puspusang 
paglaban ng mamamayan at pagtutol ng ibang mga 
pulitiko. 


Inilalathala ng Komite Sentral ng Partido Komunista ng Pilipinas 


Muli ring inihapag sa kongreso ang panukalang 
batas laban sa terorismo. Nais nitong gawing ligal 
ang pagsikil sa mga karapatang sibil katulad ng 
ginawa ng diktadurang Marcos sa pamamagitan ng 
batas militar. Inilabas na rin ang panukalang bigyan 
ng “emergency powers” si Macapagal-Arroyo. 

Sa islogang “labanan ang terorismo”, ginagamit 
ng rehimen ang buong makinarya ng AFP at PNP, 
ang mga lokal na lambat paniktik at ang buong 
burukrasyang sibil mula sa mga pambansang ahen- 
sya hanggang sa antas barangay upang isakatuparan 
ang mga paghihigpit laban sa mamamayan. Itinayo 
na sa Malakanyang ang upisina ng National Com- 
mand and Control Center (NCCC) at Presidential 
Oversight Committee on Internal Security (POCIS). 
Magtatayo ito ng lambat ng mga “anti-terror com- 
mittee” sa bawat bayan at mga “Gabay ng Masa 
Aksyon Center (GMA Center)” sa bawat barangay 
upang ikoordina ang kampanyang saywar laban 
pangunahin sa rebolusyonaryong kilusan. Sa pamu- 
muno ni Sec. Rigoberto Tiglao, ang NCCC at POCIS 
ay gagamitin ding makinaryang pang-eleksyon ni 

Pagpupugay sa mga proletaryong 
internasyunalista at anti-imperyalista 


Balita 


Macapagal-Arroyo para sa 
kampanya hanggang 2004. 


ANG IMPERYALISMONG 
U.S. at ang rehimeng Maca- 
pagal-Arroyo ang panguna- 
hing nagsasamantala at nag- 
mamanipula sa mga pambo- 


Maraming indikas- 
yon na ang sunud- 
sunod na pambo- 
bomba sa iba't 
ibang mga lugar ay 
kagagawan mismo 
ng militar. 


bomba. Maraming mga indi- 
kasyon na ang sunud-sunod na pambobomba, pagba- 
bantang pambobomba at “pagkatuklas” sa iba pang 
mga bomba sa iba't ibang mga lugar ay kagagawan 
mismo ng militar. Sila lamang ang may kakayahan at 
interes na gawin ito. 

Ang mga ito ay dumudugtong at tumutugma sa 
kampanya ng pananakot at paninindak ng AFP laban 
sa mamamayan sa balangkas ng doktrinang Bush. 
Sinimulan ito noon pang Agosto-Setyembre at kina- 
tampukan ng pagpapakalat ng walang kabata-bata- 
yang mga kwento para dungisan ang integridad ng 
Partido at Bagong Hukbong Bayan. Ito'y sa imbing 
hangaring kamuhian o katakutan ang rebolusyonar- 
yong kilusan. 

Kabilang sa mga gawa-gawang kwentong ito ang 
diumano'y pagtatalaga sa Kamaynilaan ng 150 
“sparrow unit” ng BHB at mga balak diumano na 
magpasabog ng bomba sa LRT at iba pang mataong 
lugar. Ang pambobomba sa Kidapawan City, Zam- 
boanga at Metro Manila ay pawang ibinintang sa 
BHB. Sinasabi pang nakikipag-alyansa na raw ang 
BHB sa bandidong Abu Sayyaf. 

Lumilikha ng malawakang takot ang Malakan- 
yang at AFP upang palitawing ang mga mapaniil na 
hakbangin nito'y mga kinakailangang hakbangin 
para sa proteksyon ng mamamayan “laban sa mga 
banta ng terorismo”. Nais ni Macapagal-Arroyo na 
ipatanggap sa mamamayan o ilarawang tinatanggap 
nila ang pagpapataw ng mga kontra-demokratikong 
hakbangin. 

Nais din niyang bigyang-katwiran ang pagpa- 
pataw ng state of emergency tungo sa tuwirang pag- 
haharing militar. 

Ang kampanyang saywar na ito at ang mga isina- 
gawang kaakibat na pambobomba ay pawang bahagi 
ng pinaigting na kontra-rebolusyonaryong digma ng 
rehimen. Tinagurian itong Oplan Gordian Knot ng 
AFP at tumatarget ito pangunahin sa rebolusyonar- 
yong armadong kilusan, pati na rin sa mga ligal na 

organisasyon at partido, par- 
tikular ang Bayan Muna. 

Sa pamamagitan ng pag- 
pupwesto ng mga pataka- 
rang “anti-terorista”, layunin 
ng rehimeng Macapagal- 
Arroyo na gamitin ito 
pangunahin laban sa mama- 
mayan at kanilang rebolus- 
yonaryong kilusan. Sa harap 


ng lumalaganap na galit at 
protesta ng mamamayan laban sa mga mapang-api at 
mapagsamantalang mga patakaran ng reaksyunaryong 
estado at ng mabilis na pagsulong ng rebolusyonar- 
yong armadong kilusan sa kanayunan, ibayong nagi- 
ging desperado ang rehimen na ipagtanggol ang nabu- 
bulok at bangkaroteng naghaharing sistema. 

Sa kabilang panig, habang lalong sumisidhi ang 

krisis panlipunang dulot ng mga patakarang dikta ng 
imperyalismong US, lalo namang desperadong kuma- 
kapit ang reaksyunaryong rehimen sa buntot ng 
kanyang imperyalistang amo. 
ANG REHIMENG Macapagal-Arroyo ang pinakama- 
aasahang tagapagtaguyod ng mapandigmang pataka- 
rang panlabas ng gubyernong Bush sa Southeast Asia. 
Ito ngayon ang pangunahing naggigiit ng adyenda ng 
US sa rehiyon. 

Sinusuportahan ni Macapagal-Arroyo ang mga 
maniobra ng US na magkaroon ng “access rights” o 
karapatang magpasok ng mga tropa nito sa mga bansa 
sa Southeast Asia. Para rito, iginigiit ni Macapagal- 
Arroyo ang pagbubuo ng isang “kasunduang anti-tero- 
rismo” sa hanay ng Pilipinas, Indonesia, Malaysia, 
Cambodia, Thailand at iba pang bansa sa rehiyon. 

Nagagamit na ng US ang Pilipinas bilang base ng 
mga operasyon ng mga tropang Amerikano. Ginaga- 
mit nito ang mga “magkasanib na pagsasanay-militar” 
ng US at Pilipinas para panatilihin ang permanenteng 
presensya ng mga sundalong Amerikano rito sa bansa 
at tuwirang lumahok sa kontra-rebolusyonaryong 
digma sa Pilipinas. 

Isa sa humahadlang sa layuning ito ng US ay ang 
bansang Indonesia. Simula noong Setyembre 11, 
2001, tumanggi si Presidente Megawati Sukarnoputri 
ng Indonesia na lubusang pumailalim sa mga pataka- 
ran ng US. Ang pambobomba sa Bali, Indonesia 
noong Oktubre 12 ay pinaniniwalaang gawa-gawa ng 

mga sikretong operatiba ng militar ng US. Mahigit 
180 turista ang namatay dito. Ginamit ito ng gubyer- 
nong Bush upang ipitin ang gubyerno ni Megawati 
Sukarnoputri na sumuporta sa teroristang pandirigma 
ng US. 


MALAKAS ang tunguhin sa lantarang paghaharing- 
militar. Mismong si Macapagal-Arroyo ang pinaka- 
masugid na tagapagtaguyod ng militarismo at ng 
mapandigmang patakaran ng imperyalismong US. 
Lubusan niyang ginagampanan ang papel niya bilang 
pinunong hepe ng AFP. Nagiging kamukha na siya ni 
Marcos. 

Puspusang nilalabanan ng malawak na sambaya- 
nan ang militarismo ng rehimeng Macapagal-Arroyo. 
Nakahanda sila, sa pamamagitan ng kanilang mga 
organisasyon, na labanan at biguin ang mga balak ng 
gubyernong Macapagal-Arroyo na pairalin ang tuwi- 
rang paghaharing militar. 

Malawak na seksyon ng mamamayan ang naggi- 
giit na isaisantabi ang lantay-militar na solusyon sa 
digmaang sibil at nananawagang muling buksan ang 
usapang pangkapayapaan sa pagitan ng GRP at NDFP 
upang lutasin ang mga ugat ng armadong tunggalian. 
Malawak na seksyon din ng mamamayan ang tumutu- 
tol sa bulag na pagtataguyod ni Macapagal-Arroyo sa 
bawat utos at patakaran ng US. 

Patuloy na sumusulong ang mga pakikibaka ng 
mamamayan laban sa pagtaas ng presyo ng langis at 
kuryente, laban sa garapalang korapsyon, para sa pag- 
tataas ng sahod at pagtataas sa presyo ng mga produk- 
to ng mga magsasaka. Lahat ng ito'y naglalantad sa 
anti-mamamayan at maka-imperyalistang rehimen ni 
Macapagal-Arroyo at ibayong naghihiwalay dito sa 
mamamayan. 

Sa kanayunan, tuluy-tuloy ang paglulunsad ng 
Bagong Hukbong Bayan ng iba't ibang laking taktikal 
na opensiba tanda ng pagsulong ng rebolusyonaryong 
pakikibaka sa kanayunan at paglawak ng suporta sa 
hanay ng masang magsasaka. 

Ang pananatili ni Macapagal-Arroyo sa poder ay 
pangunahing nakasandig sa suporta ng AFP at ng US. 
Mabuway ito dahil walang suporta ng mamamayan. 
Habang nagpupumilit ang rehimeng Macapagal- 
Arroyo na isakatuparan ang mga maka-imperyalista at 
pasistang patakaran, mabilis na lumilitaw ang mga 
kundisyon upang epektibong makakilos ang mamama- 
yan tungo sa pagpapabagsak ng papet na rehimen. [AB 


Biguin ang Oplan Gordian Knot! 

Oplan Bantay Laya na 

binuo ni Defense Secretary Angelo Reyes noong 
Hulyo 17, 2002. Wala itong pinag-iba sa dati nang mga 
plano liban sa direktiba ni Defensor na gamitin ang “la- 
hat at anumang paraan” na lantarang nagtutulak ng 
isang digmaang walang alituntunin at malawakang 
pang-aabusong militar laban sa mamamayan. 

Binibigyang-diin nito ang pagpapaigting ng digma, 
paniniktik at saywar. Bunga ng kahirapang sugpuin 
ang rebolusyonaryong kilusan, binibigyan nila ng diin 
ang “kolaborasyon, koordinasyon at konsentrasyon” 
ng mga pwersa nila para sa “mas malakas, mas mabilis 
at mas mapamuksa” na paglaban sa rebolusyonaryong 
kilusan. 

Pinaigting na mga operasyong militar, Inilu- 
lunsad ng AFP at PNP ang mga koordinado at konsen- 
tradong operasyong militar sa Bulacan, Zambales, 
Pangasinan, Cagayan Valley at Northeastern Mindanao 
dagdag pa sa dati nang tinututukang mga larangan sa 
Mindoro, Bohol, Davao Oriental, Davao del Norte, 
Negros, Quezon, Laguna, Bicol, Leyte at Aurora. 

Kaugnay nito, nagpapalakas ang AFP at PNP. 
Daragdagan ng di bababa sa P9 bilyon ang badyet ng 
AFP para sa 2003 para sa pagkuha ng karagdagang 
pwersa, pagpapalaki ng CAFGU, pagkuha ng karagda- 
gang armas at iba pa. Umaasa nang malaki ang AFP sa 
tulong na ibinibigay ng militar ng US sa pamamagitan 
ng mga tipong-Balikatan na magkasanib na pag- 
sasanay militar, pagbibigay ng “payo”, pag-aarmas at 
aktwal na mga lihim na koordinadong operasyon ng 

na walang anumang batayan. Gusto 
nilang pairalin ang takot at kasuklaman ang BHB. 

Dinudungisan nila ang rebolusyonaryong integri- 
dad ng BHB sa pamamagitan ng pagpapakulo ng mga 
isyu tulad ng “mass graves” (paghukay o dili kaya'y 
pagkatuklas ng mga libingan ng diumano'y mga bik- 
tima ng BHB), “pagpapataw ng kung anu-anong buwis 
na nagpapabigat sa masa”, “pagkulekta ng tong sa 
hweteng dahil nagugutom na sila”, “may malaking 
taniman ng marijuana”, “utak ito sa pambobomba” at 
“pagpatay sa mga inosenteng sibilyan.” Kahit lehitimo 
ang mga target ng mga taktikal na opensiba, inilala- 
rawan ang mga ito bilang mga “akto ng terorismo”. 

Kaugnay nito, aktibong iniipit ng Malakanyang at 
AFP ang masmidya. May presyur hindi lamang sa mga 
istasyon ng radyo at telebisyon, kundi pati rin sa mga 
pahayagang nasyunal at lokal, na huwag bigyan ng 
oras o ispasyo ang mga tagapagsalita ng Partido, BHB 
at rebolusyonaryong kilusan . O dili kaya'y paliitin ang 
kabuluhan ng mga balitang may kaugnayan sa mga ito. 

Malisyosong iniuugnay ang Bayan Muna sa rebo- 
lusyonaryong armadong kilusan upang gawin itong 
target ng mga operasyong militar. Takot na takot sila sa 
Bayan Muna dahil sa malawak na suportang tinata- 
masa nito mula sa mamamayan. 

Nagpapalabas ang rehimen na interesado ito sa 
usapang pangkapayapaan sa pamamagitan ng “single 
peace agreement”, pagpapakana ng “local peace talks” 
at “local peace zones” na walang ibang layunin kundi 
ang pasukuin ang mga rebolusyonaryong pwersa. 

“Civic-action” laban sa 
BHB. Desperado si Macapagal- 
Arroyo na “agawin ang simpatya” 
ng mga tao, laluna sa kanayunan, 
mula sa rebolusyonaryong kilusan. 
Desperado rin siyang ilarawang 
sinusuportahan ng mamamayan 
ang kanyang anti-mamamayang 
mga hakbangin. Para rito, puspu- 
sang pinakikilos ng rehimen ang 
burukrasya mula sa pambansang 
ahensya hanggang sa antas bara- 
ngay. 

Naglulunsad ito ng mga anti- 
komunistang kumperensya at rali at 
mga pagtitipon na gumagamit sa 
mga upisyal ng barangay, grupong 
vigilante, mga asset nito sa simba- 
han, mga Contras, mga nagsisuko 
at mga police-civilian organization. 

Naglulunsad rin ito ng mga 

pakitang-taong proyektong “sosyo- 
ekonomiko” upang linlangin ang 
mamamayan at palabasing tumutu- 
gon ang gubyerno sa mga panga- 
ngailangan ng mga tao. 
TIYAK NA magreresulta sa lalong 
paglala ng mga pang-aabuso ng 
militar sa mga karapatang-tao at 
internasyunal na makataong batas 
ang Oplan Gordian Knot, laluna sa 
panawagang isagawa ang “lahat at 
anumang paraan” upang wasakin 
ang rebolusyonaryong kilusan. 
Hayagang binigyan ni Defensor ng 
awtoridad ang kanyang mga 
kumander na kalimutan muna ang 
mga alituntunin. 

Kailangang labanan at biguin 
ang Oplan Gordian Knot at “all-out 
war” sa pamamagitan ng pagsusu- 
long ng ating gawain sa lahat ng 
aspeto ng rebolusyonaryong pagki- 
los: sa militar, kilusang masa at 
rebolusyong agraryo, pakikipagkai- 
sang prente at pagpopropaganda. 

May partikular na kabuluhan at 
kakagyatan ang pagbibigay-diin sa 
ating gawaing propaganda upang 
aktibong kontrahin ang mga kasi- 
nungalingang pinalalaganap ng 
rehimen. Kailangang bigyan ng 
pansin ang gawaing propaganda ng 
mga namumunong organo ng Par- 
tido at tiyaking may nauukol na 
makinarya at rekurso upang mag- 
ing puspusan, mapamaraan at 
walang pagod sa paglilinaw ng 
ating paninindigan at paglalantad 
sa mga kasinunga- 
lingan ng kaaway. 

Ipaliwanag sa 
pinakamaraming 
posibleng maaabot 
na mamamayan 
ang kawastuan 
ng rebolusyo-- 
naryong pagla- 
ban, ang kabuluhan 
at pakinabang na 
natamo ng mamama- SS% 
yan sa armadong @ 
pakikibaka, rebolu- 
syong agraryo at pagtatayo ng 
demokratikong gubyernong bayan. 

Kailangang ipakita na ang rebo- 
lusyonaryong kilusan, hindi ang 
reaksyunaryo, papet at militaristang 
rehimeng Macapagal-Arroyo, ang 
sinsero sa usapang pangkapayapaan. 
Ipakita na sa ilalim ng kanyang rehi- 
men, ang usapang pangkapayapaan 
ay sinagkaan alinsunod sa kagustu- 
han ng mga militarista at imperya- 
lismong US; at ang “single peace 
agreement” ay walang layuning 
lutasin ang ugat ng digmaang sibil 
kundi naghahangad lamang na iba- 
sura ang mga dating nakamit na mga 
kasunduan at pasukuin ang mga 
rebolusyonaryong pwersa sa reak- 
syunaryong estado. AB 


Ang kontra-gerilyang 
digma ng AFP at PNP 


e “pandudumog” o pagko- 
kombina ng iba't ibang kumand 
at pagkokonsentra ng mga ito 
sa ilang partikular na lugar na 
tinatantya ng AFP na malakas 
ang rebolusyonaryong arma- 
dong kilusan. 

e koordinasyon ng mga ope- 
rasyon ng AFP at PNP 

e paggamit sa Special Forces 
bilang pangunahing pwersang 
pambutas at pambira sa mga 
tinatarget na yunit gerilya. 
Pagpapailalim sa pambansang 
kumand ng mga Light Reaction 
Companies (LRC) at iba pang 
Independent Company, bukod 
sa area Scout Rangers Compa- 
nies (SRC)/Special Forces 
Companies (SFC) at local 
Reconnaissance Companies 
(Recon Coy). 

e Pagpapalaki rin ng PNP 
Special Action Forces (SAF). Sa 
ngayon mayroon lamang 
tatlong SAFs-isa sa HQ, isa sa 
Mindoro at isa sa Diwalwal, 
Compostela Valley. 

e Pagtutok sa mga prayori- 
dad na barangay sa mga lara- 
ngan (500 sa 41,986 na bara- 
ngay). 

e Pagtatalaga rito ng mga 
kumpanya na may Modified 
Special Operations Team 
(MSOT)—pinaliit na platun o 
pinalaking mga iskwad na pilit 
kinokopya ang estilo ng ga- 
wain ng BHB sa desperasyong 
“kabigin ang puso't isipan” ng 
mamamayan. 

e Pagtatayo ng mga detats- 
ment sa gilid ng mga eryang 
malakas ang rebolusyonaryong 
kilusan. 

e Pagpaparami at pagpapala- 
kas ng CAFGU. 

e Koordinasyon sa militar ng 
US sa pamamagitan ng mga 
tipong-Balikatan na joint mili- 
tary training, pagbibigay ng 
“advice”, pag-aarmas at ak- 
twal na mga lihim na koordina- 
dong operasyon ng mga tro- 
pang Amerikano at AFP. JAB 


Dumaraming kaso ng pagdukot at desaparecido 


Oktubre 16. Natagpuan ang bangkay ni Pastor 
Nemesio Malcil, 40, ng United Church of Christ in 
the Philippines sa Baco, Oriental Mindoro. Nagtamo 
ito ng maraming saksak sa katawan. Si Pastor Malcil 
ay hindi na nakauwi noong Oktubre 14 mula nang 
siya ay hulihin ng mga elemento ng 204th Brigade sa 
kanyang tahanan sa San Teodoro, Oriental Mindoro. 


Oktubre 7. Huling nakita ng kanyang asawa sa ter- 
minal ng dyip si Domingo de las Alas, municipal 
coordinator ng Bayan Muna para sa Ibaan, Batangas. 
Papuntang Maynila si de las Alas upang mag-asikaso 
ng ilang papeles. Ayon sa kanyang asawa, may 
sumunod kay de las Alas na mga lalaking nakasakay 
sa isang owner type na dyip. Pagdating sa Maynila, 
nagawa pa ni de las Alas na tumawag sa kanyang 
anak upang sabihing “may problema”. Naputol ang 
linya at ito na ang huling komunikasyon sa kanya. 


Iginigiit ng Bayan Muna na papanagutan ng militar 
ang pagkawala ni de las Alas at palayain siya sa 
lalong madaling panahon. 


Oktubre 5.“Pinatawag” at mahigit dalawang araw 
na pinahirapan ng AFP si Dino Bangkiling, 40, isang 
Mangyan mula sa Oriental Mindoro. Mismong si 
Col. Jovito Palparan, kumander ng 204th Bde ang 
nagtortyur at nag-interoga sa kanya. Inakusahan 
siyang tagasuporta ng BHB at pwersahang pina- 
aaming may kinalaman o kaalaman sa pagkawala ng 
isang David Caldeto at dalawang iba pa. Pinalaya si 
Bangkiling matapos niyang mapatunayang wala 
siyang kinalaman at anumang kaalaman sa mga 
pinagtatanong sa kanya ng militar. Bago tuluyang 
pakawalan, binantaan siyang huwag magsumbong 
kaninuman. Kundi”y sasalakayin at pahihirapan ng 
AFP ang kanilang komunidad. [AB 


Pambansang badyet sa 2003 
Badyet ng digma 
laban sa mamamayan 


Ang inihandang badyet ng rehimeng Macapagal-Arroyo 
para sa 2003 ay nakatuon sa ibayong pagpapalakas ng 
makinaryang militar sa kapinsalaan ng mga serbisyong pan- 
lipunan. Dito'y itinaas ng rehimeng Macapagal-Arroyo ang 
alokasyon para sa AFP nang mahigit P4 bilyon. Hindi pa 
kasama rito ang P5 bilyong nakatakda para sa AFP Modern- 
ization Plan. 

Department of National Defense. Tumaas nang P4.7 
bilyon. Ang naging kabuuang badyet ay P65.135 bilyon. 
Philippine Military Academy. Dinagdagan ng P30.2 
milyon (samantala, kinaltasan nang P143.9 milyon ang 
badyet ng mga state colleges and universities at nang 
P28.3 milyon ang badyet ng Philippine Science High 
School at Science Education Institute). 

Intelligence fund. Dinagdagan nang P14.2 milyon. 
Nasa P1.2 bilyon ang kabuuang pondong pang- 
intelligence, kung saan P650 milyon o lampas kalahati ay 
nakalaan para sa Office of the President. 

PNP. Tumaas nang P2.3 bilyon, kabilang ang P2.1 bil- 
yong nakalaan para sa pagtaas ng sahod ng mga pulis at 
P300 milyong para sa pagkuha ng 9,000 bagong pulis, 
bumbero at jailguard. 


Sa kabilang panig, binawasan ang alokasyon sa 
pabahay nang P307.5 milyon, sa agrikultura at 
reporma sa lupa (P424.1 milyon), sa serbisyong 
pangkalusugan (P502.2 milyon) at segurong panli- 
punan, kagalingan at empleyo (P184.7 milyon). (AB 


Mga kaso ng pagdukot sa anak 
upang sumuko ang magulang 


Dinukot noong Agosto 22 ng mga elemento 
ng 8th Infantry Division ng Philippine Army si 
Rosa Guadiana, 18, sa Catarman, Northern 
Samar. Si Rosa ay anak si Kasamang Abdias Gua- 
diana, isa sa mga konsultant ng National 
Democratic Front of the Phillipines (NDFP) sa 
usapang pangkapayapaan. Dinukot si Rosa ng 
militar upang pwersahin ang kanyang ama na 
lumantad at sumuko. Ayon sa mga nakasaksi, 
tinabihan at ininteroga si Rosa ng isang di kila- 
lang lalaki habang nakasakay sa bus papuntang 
Catbalogan. Ang lalaking ito ay sumakay sa Bara- 
ngay Maulong, Catbalogan sa harap mismo ng 
hedkwarters ng 8th ID. Kinukundena ng NDFP 
ang patuloy na pagtanggi ng AFP na ilitaw si 
Rosa. 

Ang kaso ni Rosa ay hindi siyang una sa Sila- 
ngang Kabisayaan. Noong Disyembre 2000, si 
Levi Mabanan, isang 9-taong gulang na bata, ay 
dinukot ng isang yunit ng 34th IB. Kinuha ng 
nasabing yunit si Levi upang pasukuin ang ina at 
kapatid niyang mga Pulang mandirigma. Hang- 
gang ngayon ay di pa pinalalaya si Levi. [AB 


Ang Bayan - Nobyembre 2002 


Bakit mabibigo 
ang digmang 
kontragerilya? 


Katulad sa nakaraan, mabi- 
bigo ang digmang kontra-geril- 
yang “Oplan Gordian Knot” ng 
AFP dahil ang ipinagtatanggol 
nito ay isang sistemang bulok, 
mapang-api at mapagsamantala. 
Walang anumang epektibong 
taktika na magagamit ang 
kaaway upang gapiin ang rebo- 
lusyonaryong kilusan dahil ito'y 
sinusuportahan at itinataguyod 
ng mamamayan. Sa kabila ng 
pananakot at pagmamalupit ng 
AFP at PNP, militanteng tumitin- 
dig ang masa at iwinawaksi ang 
pasistang paghahari sa kanayu- 
nan. 

Patuloy na gagamitin ng mga 
mandirigma ng Bagong Hukbong 
Bayan ang mga taktika ng paki- 
kidigmang gerilya nang may 
talino at talas. Walang anumang 
antas ng konsentrasyon ng 
kaaway ang hindi kayang lusutan 
ng BHB. 

Dahil sa disiplinang-militar at 
lalim ng suporta ng masa, pala- 
ging nakaiiwas ang mga mandi- 
rigma sa konsentradong pwersa 
ng kaaway. Sa tulong ng masa, 
palagiang nakakikita ang BHB ng 
puwang upang maglunsad ng 
mga taktikal na opensiba laban 
sa mahihinang pwersa o napahi- 
hiwalay na tropa ng kaaway. 

Patuloy na itinataas ang 
kakayahang militar at rebolusyo- 
naryong kamulatan ng magigi- 
ting na Pulang mandirigma. Ang 
matataginting na taktikal na 
opensiba ng BHB nitong naka- 
raan sa Compostela Valley, Pam- 
panga, Bulacan, Quezon, Min- 
doro, Leyte, Samar, Bohol, 
Negros at iba pang mga lugar ay 
nagpapatunay na patuloy na 
lumalalakas ang rebolusyonar- 
yong kilusan. [AB 


Armadong pakikibaka, 
umaani ng tagumpay sa buong bansa 

Detatsment ng 74th IB, nireyd ng BHB sa Quezon 

Matagumpay na nireyd ng Maria Theresa de Leon Command ng Bagong 
Hukbong Bayan (BHB) sa dulong timog Quezon ang detatsment ng 74th IB 
sa Barangay Abuyon, San Narciso, Quezon noong Oktubre 4. 

Taliwas sa iniulat ng Armed Forces of the Philippines (AFP), hindi 
lamang isang elemento ng CAFGU ang namatay sa reyd. Labing-isang sun- 
dalo ang namatay at lima ang nasugatan sa 18 pwersa ng detatsment. 

Sa isang bukas na liham noong Oktubre 6, nilinaw ng BHB 
na taliwas sa iniulat ng militar sa midya, hindi target ng reyd ang 
kalapit na Keangnam Construction Company. Anang BHB, 
walang dahilan para parusahan ang naturang kumpanya. 

Wala ni anumang pinsalang tinamo ang BHB at wala ring 
nadamay na sibilyan. 

Ayon sa BHB, matagal nang hinihingi ng mamamayan na 
parusahan ang 74th IB dahil sa mga krimen nito laban sa mama- 
mayan ng Bondoc Peninsula. 


Chief of Police, pinarusahan sa Occidental Mindoro 

Pinarusahan noong Oktubre 17 ng anim-kataong tim ng BHB si SPO4 
Christopher Pacaul, hepe ng Philippine National Police (PNP) sa Abra de 
Ilog, Occidental Mindoro. Dito nagwakas ang kanyang mahabang rekord sa 
mga paglabag sa karapatang-tao. Nakumpiska kay Pacaul ang kanyang 9 
mm na pistola. 


BHB, tagumpay sa kontra-ambus laban sa RHB 

Anim na tauhan ng ng bandidong Rebolusyonaryong Hukbong Bayan 
(RHB ) ang patay sa isang kontra-ambus ng BHB noong gabi ng Oktubre 17 
sa Kalagiman, Samal, Bataan. 

Naunang pumusisyon ang 15 kataong yunit ng RHB sa isang kubong 
dadaanan ng sasakyan ng mga kasamang nagmula sa pakikipagpulong sa 
masa sa baryo. Bilang hakbanging kontra-ambus, hindi kaagad sumakay 
ang mga kasama at sa halip ay tumawid sa pilapil patungo sa likod ng ku- 
bong pinusisyonan ng RHB. 

Bagamat naunang nakapamutok ang RHB, mabilis na nakakontra ang 
mga kasama. Walang nasaktan sa panig ng BHB. Tumagal ang labanan nang 
30 minuto. 

Kinabukasan, muling nanindak ang RHB sa mga tagabaryo. Subalit 
harapan silang itinakwil ng masa na nagsabing ang Partido at BHB lamang 
ang tangi nilang susuportahan. 


Aksyon laban sa mapaminsalang pagku-quarry sa Bulacan 

Kumilos ang BHB laban mga mapaminsalang negosyong sand quarry 
(paghahakot ng buhangin at graba mula ilog) sa Ilog Angat sa silangang 
Bulacan noong Setyembre 25. Winasak ng mga Pulang Mandirigma ang 
malalaking kagamitan sa pagku-quarry, kabilang ang mga buldoser at 
crane. 


Mahigpit na tinututulan ng mamamayan ng Angat 
ang pagku-quarry. Ito ay dahil sa pagkatuyo ng pin- 
anggagalingan ng tubig para sa libong ektaryang mga 
sakahan at para sa inumin ng libu-libong pamilya sa 
lugar. 

Hindi inihinto ang pagku-quarry sa kabila ng pau- 
lit-ulit na mga petisyon at kilos protesta ng masa. 
Kasabwat ng mga kapitalista ng quarry ang lokal na 
mga upisyal ng gubyerno. Wala nang ibang masu- 
lingan ang masa kundi ang BHB na maagap namang 
tumugon sa kanilang panawagan. 

Samantala, matagumpay na sinalakay ng BHB ang 
himpilan ng 306th Provincial Mobile Group (PMG) sa 
Sampaloc, San Rafael, Bulacan noong Setyembre 30. 
Maghahating-gabi nang sorpresahin ng mga Pulang 
mandirigma ang mga nagsusugal na tauhan ng PMG. 
Hindi bababa sa anim na pulis ang sugatan sa reyd. 

Isinagawa ang pagsalakay bilang kaparusahan sa 
mahabang listahan ng karahasan at pamiminsala sa 
mamamayan ng naturang tropa ng pulisya sa pamu- 
muno ng sabwatang Col. Fernando Villanueva at Gob. 
Josie dela Cruz. 

7 armas, nakumpiska sa Samar 

Nakumpiska ng BHB ang dalawang M16, limang 

45 pistola, mga magasin at bala sa tatlong magkakahi- 


walay na opensibang inilunsad sa Samar noong Agosto 
at Setyembre. Tinarget ng mga operasyong ito ang 
PNP at Engineering Battalion ng Philippine Army. 
Ang naturang mga opensiba ay inilunsad ng Sergio 
Lobina Command sa Barangay Natividad, San 
Policarpio, Eastern Samar, sa Bugtong, Tinambacan 
District, Calbayog City, at Barangay Dolores, Las 
Navas, Northern Samar. 


Kampo ng kriminal na meyor sa Abra, 
sinunog 

Sinunog ng mga mandirigma ng BHB-Agustin 
Begnalen Command, ang kampo ni Meyor Clarence 
"Boyet" Benwaren, isang kilalang kriminal na warlord 
sa Tineg, Abra. Isinagawa ang pagsunog ng dalawang 
maliit na gusali at tatlong kubo noong Setyembre 12 
bilang pagparusa sa labis na pagmamalupit ng pamil- 
yang Benwaren sa taumbayan. 

Ang kampong Ben's Vera ay nagsisilbing taguan 
ng mga armadong tauhan ng mga Benwaren, ng mga 
tropa ng Philippine Army at ng mga military intelli- 
gence agent. Ginagamit din ito sa iligal na pagtotroso 
ng pamilyang Benwaren at mga elemento ng 17th IB. 

Si Benwaren ay pinatay nitong Oktubre 29 sa 
Calauan, Laguna ng mga lalaking pinaniniwalaang inu- 
tusan at binayaran ng mga kalaban niya sa pulitika. [AB 


Mga tagumpay sa Pampanga, ipinagbunyi 


pinagbunyi ng Bagong Hukbong Bayan-Pampanga 

noong Oktubre 12 ang matatagumpay na taktikal na 
opensiba na nailunsad sa buong kapuluan. Anila, ang 
mga ito ay “matutunog na tugon sa todo-digmang kam- 
panya ng rehimen”. Partikular sa Pampanga, sagot ito 
sa matagal nang kahilingan ng masa na “bigwasan ang 
teroristang AFP at bandidong RHB”. Ilan sa mga 
matagumpay na opensiba ang sumusunod: 

Agosto 16, 2002, 10:00 ng umaga. Kinubkob ng 
isang yunit ng BHB ang lima-kataong Recon-Force 
Team ng 69th IB ng Philippine Army na nagsagawa ng 
paniniktik sa Sityo Labak, Cauayan, Mexico, Pampa- 
nga. Napatay sa raid ang isang sarhento at isang upis- 
yal-paniktik at malubhang nasugatan ang iba pa. 
Nasamsam ang isang M14, isang M16, 9 mm na pistola 
at mga dokumento. 

Agosto 30, 2002, 5:30 ng hapon. Inambus ng mga 
Pulang mandirigma ang bandidong pangkat na RHB sa 


kontrol ng ilog sa San Patricio, Mexico. Nadurog ang 
mga tulisan sa mapangahas na opensiba. Ikatlong 
ambus na ito laban sa tulisang RHB. 


Nagsitakbuhan ang mga ito sa unang engkwentro 
noong Pebrero 14 sa San Agustin, Sta. Ana at sa ika- 
lawa noong Marso 11, sa spillway ng Sto. Rosario, 
Mexico. Nauna pa rito, pinarusahan ng BHB ang mga 
sagadsaring pwersa nito na naghasik ng terorismo sa 
mga inosenteng sibilyan tulad ni Rey “Karla” Lagman 
at iba pa. Anang BHB, ito ay paggawad ng rebolusyo- 
naryong hustisya sa lahat ng biktima ng RHB. 


Agosto 31, 2002, 1:00 ng umaga. Inambus ng 
isang yunit ng BHB ang isang owner-type na dyip na 
sinakyan ng pinagsanib na intelligence network ng 
703rd Bde at PNP, sa San Jose, Lubao. Katatapos 
lamang nilang magpulong sa isang resort. Apat na 
kaaway ang napaslang sa nasabing pananambang. [AB 

Medical at fact-finding mission sa Cagayan 
tagumpay: CIVAC ng AFP nilangaw 


yan. Ipinakita ito nang magdaos ng isang mata- 

gumpay na medical at fact-finding mission 
(MM-FFM) noong Setyembre 19-22 sa Caruppian, 
Baggao, Cagayan ang CAGIMUNGAN, ang inter- 
munisipal na samahan ng mga magsasaka sa prubin- 
sya. 

Ang MM-FFM na isinagawa ng mahigit 10 pro- 
pesyunal sa kalusugan, mga kabataang aktibista, taong 
simbahan at mga myembro ng mga progresibong insti- 
tusyon ay tinangkilik ng mahigit 1,000 katao. Pakay 
nito na maghatid ng serbisyong medikal sa 
mamamayan at imbestigahan ang mga naiulat na kara- 
hasang militar laban sa mga magsasaka sa tatlong bara- 
ngay ng Caruppian, Ibulo at Bunugan. Sa kabilang 
banda, nilangaw naman ang civic action (CIVAC) na 
inilunsad ng 5th ID sa Caruppian din noong Setyembre 
15. 

Kasabay ng MM-FFM, isang petisyon ang inilabas 
ng mamamayan sa tatlong barangay na tumututol sa 
pagrerekluta ng CAFGU at naglalantad sa karahasan at 
pananalanta ng 41st IB sa mga taumbaryo. Kabilang sa 
mga pumirma sa petisyon ang lahat ng upisyal ng 
Barangay Caruppian. 

Sa huling araw ng aktibidad ay nagdaos ng Araw 
ng Pagkakaisa sa isang eskwelahan sa Caruppian na 
dinaluhan ng humigit-kumulang 300 katao. Nasa tabi 
ito mismo ng barangay hall, na hinihimpilan ng Bravo 
Company ng 41st IB. Pinapunta rito ang militar suba- 
lit iilan lamang ang nanood sa may labas ng bakod ng 
eskwelahan. Ang kumander ng kumpanya na si Lieute- 
nant Gaffud ay nagtakip pa ng mukha sa sobrang kahi- 
hiyan nang magsalita na ang mga biktima ng karaha- 
sang militar mula sa panahon ng batas militar hang- 
gang sa kasalukuyan at nag-iyakan ang masang nakiki- 
nig. Ang ilang sundalong nanonood sa labas ay unti- 
unting lumayo. Damang-dama nila ang pagkamuhi ng 
mamamayan. 

Isang ordinaryong sundalong lumapit sa lugar ng 
pagtitipon ang pinaligiran at pinaliwanagan ng mga 
kabataang aktibista. Pagkatapos siyang paliwanagan, 


[per nahihiwalay na ang AFP sa mamama- 

sinabi niyang umaayon siya sa ipinaglalaban ng mga 
magsasaka dahil interes ito ng kanyang pamilyang 
mula rin sa uring magbubukid. 

Galit na galit ang 5th ID sa pagkaboykot ng kani- 
lang CIVAC. Kahit sa mismong purok ng barangay na 
kinalalagyan ng himpilang militar, iilang taumbaryo 
lamang ang nagpunta, sa kabila ng pag-imbita ng AFP 
sa iba't ibang baryo. Kahit ang dinalang kombo at idi- 
naos na sayawan ay hindi nakaengganyo sa taumbaryo. 
Ang ilang dumalo rito ay nagmadaling umuwi dahil 
naglasingan ang mga militar. 

Di na rin nakapagtataka kung boykotin ng mga 
taumbaryo ang CIVAC. Sa kanilang karanasan, 
pawang mga expired na gamot ang ipinamimigay 
tuwing nagdaraos ng CIVAC ang AFP. May mga insi- 
dente pang hindi angkop ang mga gamot na ibinigay 
para sa ilang sakit, at lalong sumama ang pakiramdam 
ng mga uminom nito. 

Isang araw pagkatapos ng MM-FFM, nagdaos ng 
press conference ang mga lider-magsasaka ng CAGI- 
MUNGAN para isiwalat ang mga paglabag sa karapa- 
tang-tao na isinadokumento ng fact-finding mission at 
ang petisyon ng mga taumbaryo na patalsikin ang 41st 
IB. 

Walang maisagot ang militar sa mga kaso ng pang- 
aabuso na inilantad ng misyon. [AB 


Mga Ulat 


ORESPONSAL 


Liberalisasyon sa 
importasyon ng 


gulay at bigas, 
pumipinsala 


sa mga magsasaka 


rabe na ang dagok na dulot 
G: liberalisasyon ng impor- 
tasyon sa mga lokal na 

prodyuser ng gulay at bigas. 

Nitong Hulyo at Agosto 
lamang, nalugi nang P21 bilyon ang 
mga maggugulay sa Benguet nang 
dumagsa ang mga imported na 
gulay mula sa Australia, New Zea- 
land at The Netherlands at na- 
sapawan ang mga lokal na gulay. 

Nang kumprontahin ng mga 
maggugulay si Agriculture Secre- 
tary Leonardo Montemayor noong 
Agosto, sinabi niyang 302,405 kilo 
lamang ang iniimport na gulay, o 
katumbas ng 0.17% ng kabuuang 
demand. Sinabi rin niyang dada- 
lawa lamang ang importer ng gulay 
sa bansa, at ang pangunahin dito ay 
ang Rustan’s Supermarket. 


Subalit inamin din ni Montema- 
yor nitong Oktubre na 266 tonelada 
ng upland vegetables ang inangkat 
ng Rustan’s mula Enero hanggang 
Setyembre. Ito'y sa kabila ng kato- 
tohanang ang lahat ng inangkat 
nitong gulay, tulad ng carrots, pata- 
tas, repolyo, kabute at cauliflower, 
ay may sapat na suplay sa lokal na 
merkado. Lalong nadismaya ang 
mga maggugulay nang malaman 


10 


O 


nila na hin- 
di lamang 
Rustan's kundi 13 iba pang kumpa- 
nya sa bansa ang umaangkat ng 
umaabot sa 37 klase ng gulay. 

Tanda pa ng pagsuko ng rehi- 
meng Macapagal-Arroyo ng pam- 
bansang interes sa pakikipagkala- 
kalan, mayorya ng mga gulay na 
iniimport ng Pilipinas ay nagmu- 
mula sa Australia, na nagpapataw 
ng maraming restriksyon sa pag- 
iimport ng mangga at iba pang pro- 
duktong agrikultural mula sa Pilipi- 
nas. 

Pilit na ipinagtanggol ni Monte- 
mayor ang ginagawang importas- 
yon sa pagsabing ligal naman ito. 
Bukod sa ligal na importasyon, 
laganap din ang ismagling o iligal 
na pag-aangkat ng gulay. 

Dahil sa matinding pagkalugi, 
naglunsad ng serye ng mga kilos- 
protesta nitong Oktubre ang libu- 
libong maggugulay sa Benguet na 
myembro ng Alyansa dagiti Pesante 
iti Taeng-Kordilyera o APIT-TAKO 
para igiit ang pagsuspinde sa imple- 
mentasyon ng General Agreement 
on Tariffs and Trade (GATT). Alin- 
sunod sa GATT, tinanggal na ang 
restriksyon sa dami ng pwedeng 


angkating gulay at iba pang pro- 
duktong pagkain at binawasan ang 
taripa. Nakatakdang alisin nang 
lubusan ang mga taripa sa mga 
imported na pagkain pagsapit ng 
2004. 

KASABAY NG PAG-ALMA ng 
mga maggugulay mula sa Benguet, 
ikinakampanya naman ng Alyansa 
ng Magbubukid sa Gitnang Luzon 
(AMGL) ang pagtigil ng rehimen 
sa liberalisasyon sa importasyon. 
Iginiit ng AMGL na kailangang 
suportahan ang mga lokal na pro- 
dyuser ng bigas sa pamamagitan ng 
pagbibigay sa kanila ng mga sub- 
sidyo. 

Alinsunod sa GATT, bawal ang 
pagbibigay ng subsidyo sa mga 
magsasaka. 

Tinuligsa rin ng AMGL ang 
pagkakasangkot ng mga kamag- 
anak at malalapit na kaibigan ni 
Macapagal-Arroyo sa ismagling ng 
bigas. Anang AMGL, ang pagdagsa 
ng imported at smuggled na bigas 
ang dahilan kung bakit bumabagsak 
ang presyo ng palay hanggang P5 
bawat kilo, laluna sa panahon ng 


sundan sa “Liberalisasyon”, pahina 11 

Mga Ulat 


ORESPONSAL 


Kampanyang kontra-gutom, bumubwelo sa Panay 


Umani ng tagumpay ang mga magsasaka sa Guimaras at 
Panay sa kanilang kampanyang kontra-gutom noong nakara- 
ang Agosto. Sa iba't ibang paraan at pagkakataon, daan-daang 
magsasaka ang sama-samang naggiit ng subsidyong bigas sa 
mga lokal na gubyerno. 

Sa San Lorenzo, Guimaras, nakipagdayalogo ang mga 
lider magsasaka sa pamahalaang munisipal. Naigiit nilang 
bigyan sila ng 20 sakong bigas. Pinaghati-hatian naman ng 
mga magsasaka sa 31 baryo ng Cuartero, Dumarao, Maayon, 
Jamindan at Tapaz ang 38 sakong bigas mula sa pamahalaang 
prubinsyal ng Capiz. 

Sa Dumarao pa rin, hindi napigilan ang mga magsasaka sa 
Stockfarm, Barangay Bungsuan ng mga panlilinlang at pana- 
nakot ng mga tauhan ng Bureau of Animal Industry at 314th 
Provincial Mobile Group ng PNP. Iginiit nila sa pamahalaang 
prubinsyal na bigyan sila ng subsidyo. Resulta ng kanilang 
sama-samang pagkilos, iniuwi nila ang 48 sakong bigas. 
Napilitan namang mangako ang mga lokal na gubyerno sa Ilo- 
ilo na magbigay ng subsidyo sa mga magsasaka sa Janiuay, 
Maasin at Oton. Si Mayor Frankie Locsin ng Janiuay ay 
nangakong maglaan ng P65,000 mula sa natipid ng bayan 
para sa relief. 

Laganap ang kagutuman sa buong isla ng Panay. Bagsak 
ang produksyon ng palay, asukal at niyog. Bagsak din maging 
ang nakukuhang ani mula sa dagat. Tinatayang aabot sa isang 
milyong metriko toneladang palay ang mababawas sa buong 
produksyon ng palay sa Region 6 para sa 2002 dulot ng 
sunud-sunod na mga sakuna at ng El Niño. [AB 


mula sa “Liberalisasyon”, pahina 10 


anihan. 

Tinatayang aabot sa 1.14 
milyong metriko tonelada ng 
bigas ang importasyon ng 
bansa ngayong taon mula sa 
Vietnam, Thailand, Pakistan at 
India. Sa unang anim na buwan 
naman ng 2003, nakatakdang 
mag-angkat ang bansa ng 
1,000,000 metriko tonelada. 

Kinundena rin ng AMGL 
ang patuloy na paglaganap ng 
pagpapalit-gamit ng mga 
lupang agrikultural sa tulak na 

rin ng gubyerno, at ang ibinu- 
bunga nitong malawak na 
disempleyo at kahirapan sa 
kanayunan. 

Sa harap ng lahat ng ito, igi- 
niit ng AMGL sa rehimeng 
Macapagal-Arroyo na dapat 
nitong suportahan ang lokal na 
agrikultura at palakihin ang 
bolyum ng binibili nitong palay 
mula sa mga magsasakang Pili- 
pino. Iginiit ng AMGL ang pag- 
tataas sa suportang presyo para 
sa bawat kilo ng palay mula 
P7.50 tungong P15.00. [AB 


Ibaba ang pasahe ng sitaw, 
sigaw sa Bulacan 


Kasalukuyang isinusulong ng mga organi- 
sadong magsasaka sa silangang Bulacan ang 
isang kampanya para mapababa ang pasahe ng 
sitaw, mula P3 tungong 
P2 bawat tali. Ang kam- 
panya ay isinusulong sa 
gitna ng mga pagsisikap 
na organisahin ang bala- 
ngay ng Pambansang 
Katipunan ng mga Mag- 
bubukid (PKM) sa 
lugar. HA 
Ayon sa pahayag 
ng PKM ssa sila- 
ngang Bulacan, sa pasa- 
heng P3 bawat tali, P9,000 ang kabuuang kita 
ng mga byahero bawat byahe. Subalit P2,100 
lamang ang gastos ng mga byahero para sa 
krudo, parking fee, pakain at upa sa drayber at 
pahinante. Lumalabas na P6,900 ang netong 
kita ng mga byahero bawat byahe. 

Anang PKM: “Walang kahirap-hirap, 
tumataginting na P6,900 ang linis na kita sa 
isang byahe lang ng sitaw. Samantalang 
tayong nagkakandakuba sa apat na buwan sa 
pagsisitaw ay walang nakakamit kundi ang 
humahabang listahan ng utang!” 

Dagdag ng PKM, “Kinatas na ng mga 
Jinancier-byaherong ito ang tuyot na kabu- 
hayan natin! Napakataas na tubo sa abono't 
pestisidyo, pagpapatong ng mataas na interes 
sa ating mga bale at utang, napakamahal na 
upa sa makina lalo na't kwentahan ng paktura- 
han (listahan ng gastos), binarat na presyo ng 
sitaw! Hanggang sa pasahe, tinataga pa rin 
tayo!” 

Kinundena ng PKM ang mga komer- 
syante-panginoong maylupa na nagsasaman- 
tala sa mga magsasaka. Ayon sa PKM, “kaisa 
natin ang BHB sa isinusulong na pakikibaka 
dahil ang interes ng magsasaka ang panguna- 
hing nilalaman ng programa ng PKP-BHB sa 
demokratikong rebolusyong bayan.” [AB 

Macapagal-Arroyo: Kaaway ng mga kawani ng gubyerno 


sa poder, wala na itong ginawa kundi dagdagan 
ang pasanin ng mga kawani ng gubyerno. 

Una, ipinako niya ang sweldo ng mga kawani sa 
napakababang antas. Tahasan niyang tinanggihan ang 
malaon nang iginigiit na P3,000 dagdag sa buwanang 
sweldo. Mas masahol pa, tinanggal niya sa badyet ang 
5% dagdag sa sweldo na pinagtibay ng rehimeng 
Estrada noong 2000. Ani Macapagal-Arroyo, walang 
ibibigay ni isang sentimo ang kanyang rehimen sa 
2003 sa mga kawani sa burukrasyang sibil. Sa kabilang 
panig, naglaan ang rehimen ng mahigit P5 bilyon para 
sa dagdag na sahod ng mga sundalo at pulis. 

Noong 2001, may naipagwaging mga dagdag na 
benepisyo ang mga kawani sa pamamagitan ng kolek- 
tibong pakikipagnegosasyon sa kani-kanilang mga 
departamento. Ngunit mula 2002, pinagbababawi na 
ng rehimen ang mga benepisyong ito. Maging ang mga 
isinabatas na benepisyo ay binabawi na rin. 

Kung tutuusin, walang gaanong pinagkaiba ang 
naiuuwing kita ng mga kawani ng gubyerno kung iku- 
kumpara sa naiuuwi ng mga manggagawa sa priba- 
dong sektor. Mula sa P5,800 minimum na buwanang 
sahod ng isang ordinaryong kawani, makapaglalaan 
lamang siya ng P193.33 na panggastos kada araw. 


S imula nang maupo si Gloria Macapagal-Arroyo 

Kinakaltasan pa ito 
ng gubyerno sa 
pamamagitan ng 
kinukulektang mga 
j “kontribusyon?” sa 
Government Service 
Insurance System 
(GSIS), Pag-ibig, 
Philhealth at iba 
pang institusyon. 
Dahil sa dami ng 
kinakaltas ng gub- 
yerno sa mga kawa- 
W = ni, halos P5,000 na 
lamang ang aktwal 
na natatanggap nila o 
ID P167 kada araw. Di 
: hamak na kulang ang 
halagang ito para sa P532 arawang gastusin para sa 
mga batayang pangangailangan ng isang pamilya. 
Dahil dito, napakalaking bagay para sa mga kawani 
ang natatanggap nilang Cost of Living Allowance 
(COLA), personal allowance, mga espesyal na bonus 
at iba pang benepisyo na nasa porma ng subsidyo. 

Nadaragdagan lamang ang kita ng mga kawani 
dahil sa kanilang tuluy-tuloy na pakikibaka. Mula 1998 
hanggang 2000, halos taun-taon ay may ipinagwawa- 
ging mga benepisyo ang mga kawani. Ngunit karami- 
han sa mga ito ay nasa porma ng “emergency allo- 
wance” na nagbibigay ng panandaliang kaluwagan at 
hindi dagdag sa batayang sahod. Kung tutuusin, pam- 
palubag-loob at pampahupa ng kanilang disgusto ang 
pagbibigay nito sa kanila. 

Nagagawa ring igiit ng mga kawani ang pagdarag- 
dag sa kanilang sweldo at mga benepisyo sa pamamagi- 
tan ng Collective Negotiating Agreement o CNA. 
Katumbas ito ng CBA o collective bargaining agreement 
ng mga manggagawa sa pribadong sektor. Sa pakikipag- 
negosasyon ng mga kawani sa maneydsment ng pinagta- 
trabahuhan nilang ahensya o departamento, naigigiit nila 
ang karampatang mga benepisyo. Bukod rito, naigigiit 
ng mga kawani ang kanilang mga karapatan sa pag- 
uunyon pati na rin ang kanilang seguridad sa trabaho. 


PF 
f 


IN! 

Susi rin ang CNA sa pagbawi ng mga benepisyong 
tinanggal sa mga kawani noong isabatas ang Salary 
Standardization Law (SSL). Sa ilalim ng SSL, itina- 
takda ang pagbibigay ng COLA sa antas ng mga depar- 
tamento o ahensya depende sa pagtaya nito sa hawak 
na pondo. Ipinaglalaban ngayon ng mga kawani ang 
muling pagbibigay ng COLA sa pambansang antas. 
Noong 2000 at muli nitong 2002, ipinagwagi ng mga 
unyon ang kasong isinampa nila sa Korte Suprema 
para ibigay sa lahat ng kawani ang COLA. 


gosasyon at magwelga. Kahit nakasaad ang mga kara- 
patang ito sa reaksyunaryong konstitusyon, mahigpit 
na ipinagbabawal sa mga kawani ang maglunsad ng 
mga protesta, sama-samang kumilos at magwelga sa 
oras ng upisina. Napalaki ng pangangailangang tuluy- 
tuloy na organisahin ang mga kawani sa loob ng mga 
unyon. Sa ngayon, umaabot lamang sa 903 ang nakare- 
histrong unyon sa pampublikong sektor. Mayroong 1.4 
milyong kawani sa gubyerno sa buong kapuluan. Sa 

mga rehistradong unyon, mahigit 290 


Militansya, sagot sa pagsikil sa 
karapatang mag-unyon 

Nitong 2002, naging kapansin-pansin 
ang determinasyon at kasigasigan ng mga 
unyon na igiit ang kanilang mga karapatan 
at kagalingan. Maraming mga unyon ang 
nakakuha ng magagandang kunsesyon at 
napilitan ang maraming departamento at 
ahensya na kilalanin at igalang ang mga 
karapatan nila. 

May ilang tampok na kaso kung saan 


(32%) lamang ang kinikilalang may kara- 
patang makipagnegosasyon. 
Malawakang tanggalan dulot ng pri- 
batisasyon 

Patuloy na kinakaharap ng mga 
kawani ang usapin ng malawakang tang- 
galan na dulot ng programang pribatisa- 
syon. Sa ngayon, nasasagkaan ng mga 
se kawani ang pribatisasyon ng malalaking 
ahensya katulad ng National Power 
Corporation (NAPOCOR) at National 


militanteng nanindigan ang mga kawani 


Food Authority. Gayunpaman, mulat ang 


laban sa mga tiwali at mapang-aping upi- 
syal ng gubyerno. Kabilang dito ang pag- 
lalantad ng mga kawani ng Department of 
Education sa dating kalihim nitong si Raul 
Roco, at ng mga kawani ng BIR sa pinuno 
nitong si Rene Bañez. Bago ito, matagum- 
pay na napatalsik ng mga kawani ng SSS 
ang tiwali at “diktador” na pinuno nitong 
si Vitaliano Nahagas. 

Tinangka ni Macapagal-Arroyo na 


Nadaragdagan 
lamang ang kita ng 
mga kawani dahil 
sa kanilang tuluy- 


tuloy na pakiki- 
baka. Mula 1998 
hanggang 2000, 


halos taun-taon ay 
may ipinagwawa- 
ging mga benepi- 
syo ang mga 
kawani. 


mga kawani na maghahanap lamang ang 
rehimen ng ibang paraan at oras na 
humina ang protesta laban dito ay itutuloy 
ng rehimen ang pakanang ito. 

Isa sa may pinakamalaking laban sa 
ngayon ang mga kawani ng mga pampub- 
likong korporasyon sa larangan ng ener- 
hiya. Matapos mapagtibay ng rehimen 
ang Electric Power Industry Reform Act, 
lalo nitong minamadali ang pagsasapri- 


magpataw ng 10-taong moratoryum sa 
CNA. Pero dahil matindi ang pagtutol ng 
mga kawani, napilitan ang rehimeng iatras ang natu- 
rang panukala. Sa halip, nagpataw ito ng moratoryum 
sa pagbibigay ng “signing bonus”, insentibong ipinag- 
kakaloob sa mga empleyado pagkapirma ng CNA. Sa 
karanasan, umaabot sa P3,000 hanggang P20,000 ang 
nakukuhang “signing bonus” ng bawat empleyado. 
Tinatakot at binabantaan din ni Macapagal-Arroyo 
ang mga kawani. Ang mga kawani ng SSS na lumahok 
sa protesta ay kinasuhan. Pinagbantaan nitong sisisan- 
tehin ang iba sakaling lumahok sila sa anumang pagki- 
los. 
Napakalaking usapin sa mga kawani ang panggi- 
gipit sa kanilang karapatang mag-unyon, makipagne- 

bado ng NAPOCOR at iba pang kaugnay 

na korporasyon. Nauna nang naisapribado 
ang Transco. Nangangahulugan ito ng pagsipa sa halos 
11,000 kawani ng gubyerno. Nahaharap din sa matin- 
ding laban ang mga kawani sa limang ahensyang isa- 
sapribado ng gubyerno matapos itayo ang Department 
of Housing and Urban Development. Nitong huli, nila- 
banan ng mga kawani ng BIR ang planong isapribado 
ito sa anyo ng Internal Revenue Management Autho- 
rity (IRMA) na magpapatalsik sa mahigit 6,000 
kawani. Mayroon ding panukala para lubusang isapri- 
bado ang Bureau of Customs na magsisisante rin sa 
mga kawani nito. 


sundan sa “Mga Kawani ng Gubyerno”, pahina 14 

Iskandalosong korapsyon ng mag-asawang Arroyo 


oong Oktubre 3, sinampa- 
Ne na ni Sulpicio Tagud, 
direktor ng Philippine 


Estate Authority (PEA), kasama ng 
Plunder Watch, Bayan Muna at iba 
pa, ng kasong pandarambong ang 
mga kroni ng mag-asawang Arroyo 
sa board of directors ng PEA at ang 
kasabwat nilang JD Construction. 
Kaugnay ito ng sobrang pagpe- 
presyo sa konstruksyon ng Presi- 
dent Diosdado Macapagal Bou- 
levard (PDMB) nang mahigit P600 
milyon. Isa lamang ang kasong ito 
sa mga anomalya at kaso ng pang- 
huhuthot ng mag-asawang Arroyo, 
kanilang mga kroni at “kulektor”. 

Napakalaganap ng korapsyon 
sa ilalim ng rehimeng Macapagal- 
Arroyo. Katunayan, ayon sa 
Transparency International, ika-11 
pinakakurakot na bansa ang Pilipi- 
nas sa hanay ng 102 bansa. Ang 
Transparency International ay isang 
pribadong organisasyong nagma- 
manman sa antas ng korapsyon sa 
iba't ibang bansa. 


Dahil dito, ibayong nalalantad 
na walang pinagkaiba ang rehi- 
meng Macapagal-Arroyo sa kina- 
mumuhiang rehimeng Estrada. 
Katunayan, mas desperado ito sa 
pondo dahil napakalimitado na ng 
rekursong maaari nitong mapakina- 
bangan. Dagdag dito, kung wala 
itong gagawing malaking sala- 
mangka, malamang na matatalo 
si Macapagal-Arroyo sa elek- 
syong 2004. Kailangang-kai- 
langan niya ng malaking pondo 
upang mapantayan kundiman 
malampasan ang kakayahan ni 
Estrada na gumawa at bumili ng 
boto. 


Bangkong daluyan 

Nitong Oktubre 17, nalantad 
ang patago at maanomalyang pag- 
bili ni Dante Ang, propagandista ni 
Macapagal-Arroyo, ng isang bang- 
ko na nakabase sa Makati. Noon 
pang Abril nakuha ni Ang ang 
mayoryang kontrol sa BankWise 
Inc., dating Bank Dharmala, sa 


halagang P575 milyon. Ginamit ni 
Ang ang Seed Capital, isang kum- 
panyang hawak ng isang nagnga- 
ngalang Roberto Guevara na sang- 


kot rin sa paglalabas ng P1 bilyong 
maanomalyang PeACE Bonds 
noong nakaraang taon. 
Pinaniniwalaang binili ni Ang 
ang bangko upang gamiting dalu- 
yan ng makukuhang kikbak ng amo 
nitong si Macapagal-Arroyo sa 
P100 bilyong pondong nakalaan 


mula sa “Mga Kawani ng Gubyerno”, pahina 13 


nasabing mga ahensya. 


Sa pagtatanggal ng mga kawani, ginagamit ng 
rehimeng Macapagal-Arroyo ang isang taktika na 
sinubukan noon ng rehimeng Estrada. Sa halip na 
idaan sa mahaba at masalimuot na proseso ang tang- 
galan, pinuputol na lamang nito ang badyet para sa 
isang ahensya hanggang tuluyan itong malusaw. Ito 
ang ginawa noon ni Estrada sa National Stud Farm at 
sa Economic Intelligence and Investigation Bureau. 

Noong Setyembre, tinangka ni Macapagal- 
Arroyo na lusawin ang 14 na maliliit na ahensya ng 
gubyerno at tanggalin ang 10,000 kawani para umano 
makatipid ang gubyerno. Aniya, aabot sa P1.6 bilyon 
ang matitipid kung hindi na paglalaanan ng badyet ang 

Ngunit dahil matindi ang pagtutol ng mga kawani, 
napilitan si Macapagal-Arroyo na pansamantalang 
iatras ang planong paglusaw. Isa sa agad na iniatras ng 
rehimen ay ang planong pagbuwag sa National Prin- 
ting Office (NPO) sa ilalim ng Office of the Press 
Secretary matapos ibunyag ng kawani roon na nais 
lamang nitong lusawin ang nasabing mga ahensya 
upang ipailalim ang mga operasyon nito sa kanyang 
mga alagad at kroni. Katunayan, kumikita ang ilan sa 
mga nakatakdang lusawin, tulad ng NPO at Telecom- 
munications Office ng Department of Transportation 
and Communications at hindi ito mga pasanin ng 
gubyerno. [AB 

para sa pagpapautang sa maliliit at 
katamtamang laking negosyo. Ipau- 
utang ang nasabing pondo sa napa- 
kababang interes na hindi ayon sa 
tantos ng interes na itinakda ng 
pamilihan. Laganap ang paniniwala 
na gagamiting pansuhol ang pon- 
dong ito sa eleksyong 2004. 


Panghuhuthot sa mga 
pribadong kontrata 

Hindi pa man natatapos ang 
kontrobersya sa sobrang pagpe- 
presyo sa PDMB, magkakasunod 
na nalalantad ang mga panibagong 
anomalya kaugnay ng sobrang pag- 
pepresyo. 

Ibinunyag kamakailan na sobra 
rin ang pagpepresyo sa konstruk- 
syon ng Bay Boulevard, ang daang 
magdudugtong ng PDMB sa Roxas 
Boulevard. Ang kontratang ito ay 
bahagi pa rin ng maanomalyang 
kontratang isinuhol ng rehimen sa 
JD Construction, kontraktor ng 
PDMB. Ayon sa mga dokumento, 
naglaan ng P5.2 milyon ang PEA 
para sa konstruksyon ng naturang 
daan gayong P2.5 milyon lamang 
ang orihinal na halagang tantya ng 
JD Construction. 

Gayundin, nalantad nitong 
Oktubre ang pambabraso ni Justice 
Sec. Hernando Perez sa Depart- 
ment of Public Works and High- 
ways na igawad sa JD Construction 
ang kontrata sa paggawa ng hay- 
wey sa Bauan at Mabini sa Bata- 
ngas. Ayon sa DPWH, ginagamit ng 
JD Construction ang Torreja 
Construction bilang prenteng kor- 
porasyon. Kalakip sa isinumiteng 
papeles ng Torreja Construction ay 
isang sulat mula kay Perez na “nag- 
eendorso” sa kumpanya. Napag- 
alaman ding direktang binabara ng 
mga tauhan ni Perez ang iba pang 

interesado sa proyektong nagkaka- 
halaga ng P41 milyon. 

Muli ring sumisingaw ang pag- 
kakasangkot ni Perez at Macapa- 
gal-Arroyo sa maanomalyang kon- 
trata na pinasok ng gubyerno sa 
Impresas Metalurgicas Pescarmona 
Sociedad Anonima of Argentina 
(IMPSA). Matatandaang inapru- 
bahan ni Macapagal-Arroyo 
ang kontrata ng IMPSA 
para sa rehabilitasyon 
at ekspansyon ng Cali- 
raya-Botocan-Kalayaan 
hydroelectric power 
complex sa Laguna 
dalawang araw matapos 
mailuklok siya sa pwesto. 

Kapalit ng pagmamadaling ito, 
tumanggap ng P700 milyon sina 
Perez at Macapagal-Arroyo. Ayon 
sa pag-aaral ng senado mismo, 
nakipagsabwatan ang rehimeng 
Macapagal-Arroyo upang palakihin 
ang gastos ng kumpanya nang $41 
milyon (mahigit P2 bilyon) para sa 
aspetong rehabilitasyon na di 
naman kinailangan. Dahil dito, 
tumaas ang gastos ng pagpapagana 
sa planta mula P0.65/kwh tungong 
P0.81/kwh. Ang P0.16/kwh na pag- 
taas na ito ay mangangahulugan ng 
P8 bilyong dagdag na bayarin ng 
mga konsyumer ng kuryente na ipa- 
pataw sa pamamagitan ng pur- 
chased power adjustment (PPA). 


10% sa pampublikong pondo 
Pinagkukunan din ng kikbak 
ng mag-asawang Arroyo ang mga 
pondo ng mga kumikitang ahensya 
ng gubyerno. Ayon sa mga kawani 
ng gubyerno, nagpataw si Macapa- 
gal-Arroyo ng “patakarang 10%” 
laluna sa government financial 
institutions (GFI o mga pampubli- 
kong institusyong nangangalap ng 


pondo ng gubyerno at nanganga- 
siwa nito). Sa ilalim nito, inoobliga 
ni Macapagal-Arroyo ang kanyang 
mga tauhan sa mga GFI na magsen- 
tralisa ng 10% ng pondo ng kani- 
kanilang ahensya/departamento 
para sa kanyang pondong pang- 
eleksyon. Katunayan, direktang 
pinangangasiwaaan ng mag-asa- 

wang Arroyo ang panga- 
ngalap ng pondo mula sa 
ilang ahensya at departa- 
mento sa tulong ng kani- 
lang malalapit na kaibi- 
gan at kroni. 

Isang halimbawa nito 
ang panghuhuthot ng mag-asa- 
wang Arroyo sa Philippine Charity 
Sweepstakes Office (PCSO). Nitong 
Oktubre, sumingaw ang maanomal- 
yang pag-apruba ng board of 
directors ng PCSO ng karagdagang 
P60 milyon pondo para sa mga pata- 
lastas ni Macapagal-Arroyo. Nauna 
nang naglaan ng P250 milyon bad- 
yet ang PCSO para sa buong taon 
ngunit Oktubre pa lamang ay 
umabot na sa P241.6 milyon ang 
nagastos dito. Kabilang sa mga 
pinagkagastusan ang walang kwenta 
at sinungaling na mga patalastas 
hinggil sa mga murang gamot, 
premyo para sa inilunsad na golf 
tournament at iba pa. Ang PCSO ay 
pinamumunuan ni Virgilio Angelo, 
isang matalik na kaibigan ni Mike 
Arroyo. 

Liban sa mga kilalang kaibigan 
at opereytor ng mag-asawa, umaakto 
rin bilang mga personal nilang mga 
“kulektor” sa iba't ibang departa- 
mento, ahensya at pati na rin mga 
pribadong kontrata ang kanyang 
kaibigang si Gloria Tan-Climaco at 
ang mga alipures na sina DHUD 
Sec. Michael Defensor at Executive 
Sec. Alberto Romulo. JAB 

William Hinton, Joan Hinton at Erwin “Sid” Engst 


Pagpupugay sa mga tunay na proletaryong 
internasyunalista at anti-imperyalista 


oong Agosto 1, pinarangalan ng International 

| N | League of Peoples’ Struggle ang mga mahal na 

kasamang sina William “Bill” Hinton, Joan 

Hinton at Erwin “Sid” Engst. Tinanggap nila ang pina- 

kamataas na pagpupugay bilang masusugid na prole- 
taryong internasyunalista at anti-imperyalista. 

Inilaan nila ang mahigit 
limang dekada ng kanilang 
buhay sa pagtataguyod ng 
sosyalismo sa China at sa 
paglaban sa imperyalismong 
US. 

Mahigit 20 taong gulang 
pa lamang sila nang lisanin 
nila ang US at pumunta sa 
China noong dekada 1940. 
Doon ay nakilala sina kasa- 
mang Bill, Joan at Sid bilang 
sina Han Ding, Han Chun at 
Yang Zao. Doo'y lumahok sila sa dakilang sosyalis- 
tang rebolusyon at konstruksyon sa China. 

Hindi matatawaran ang malaki nilang naiambag sa 
pagpapatupad ng repormang agraryo at pagtataguyod 
sa sosyalistang kooperasyon at mekanisasyon ng agri- 
kultura. 

Sinulat ni Ka Bill ang mga librong Fanshen: A 
Documentary of Revolution in a Chinese Village at 
Shenfan: The Continuing Revolution in a Chinese Vil- 
lage (mga paglalahad ng mga karanasan sa pagrerebo- 
lusyon ng isang baryo sa 
China) at The Great Rever- 
sal: The Privatization of 
China, 1978-1989 (isang kri- 
tikal na pag-aaral hinggil sa 
panunumbalik ng kapita- 
lismo sa China). 

Sa mga unang bahagi ng 
pagpunta niya sa China, 
lubos na naging interesado si |” 
Ka Bill sa pagsasagawa ng 


NG 


DW 

repormang agraryo. Nag- 
mungkahi siyang mag- 
obserba at lumahok sa 
repormang agraryo sa 
isang komunidad kung 
saan siya nakipamuhay at 
lumahok sa pagsasaka. 
Malaki ang kanyang nai- 
ambag sa wastong pagta- 
tanim at mekanisasyon sa 


agrikultura. 

Samantala, pumunta si Ka Sid sa China noong 
1949 sa imbitasyon ng kanyang matalik na kaibigang 
si Ka Bill. Nasaksihan niya ang kabulukan ng gubyer- 
nong Kuomintang na nagdulot ng malawakang kagutu- 
man at kahirapan sa mga Tsino. Nang maibagsak ng 
mamamayang Tsino ang reaksyunaryong rehimeng 
Kuomintang, nagpasya silang mamuhay na sa China 
upang makaambag sa sosyalistang rebolusyon at 
konstruksyon. 

Si Ka Joan naman, nakababatang kapatid ni Ka 
Bill, ay dating nagtrabaho sa Los Alamos, New 
Mexico bilang isa sa mga syentistang kinontrata ng 
gubyernong US na gumawa ng bomba atomika. Galit 
ang kanyang naramdaman nang pinasabog ng US ang 
bomba atomika sa mga syudad ng Hiroshima at Naga- 
saki sa Japan na pumatay sa milyong sibilyan noong 
1945. Kasama siya sa mga syentistang nag-organisa 
laban sa pagkontrol ng militar sa mga bombang nukle- 
yar. Sa imbitasyon ng kanyang kapatid, pumunta siya 
sa China noong 1948 at nagpasya ring manatili na 
roon. Napangasawa niya roon si Ka Sid. 

Sa panahon ng sosyalistang konstruksyon sa pamu- 
muno ni Kasamang Mao Zedong, lumahok sina Kasa- 
mang Joan at Sid sa pagdisenyo at paggawa ng mga 
kagamitang kailangan ng mamamayang Tsino. Naging 
dairy technician, poultry technician at tagadisenyo ng 
mga makinaryang pang-agrikultura si Ka Joan. 


sundan sa “Pagpupugay”, pahina 17 

BALITA 


PAGPAPATULOY NG USAPANG PANGKAPAYAPAAN, IGINIIT 


ahigit 100,000 mamamayan ang pumirma sa 
MM "eso ng Pilgrims for Peace na nana- 

wagan ng kagyat na muling pagbubukas ng 
pormal na usapang pangkapayapaan sa pagitan ng 
NDFP at GRP. 

Kabilang sa mga pumirma nito ay sina Vice Presi- 
dent Teofisto Guingona, Senator Loren Legarda at 
marami pang iba. 

Pinasisinungalingan ng mga pumirma sa mani- 
pesto ang pahayag ni Macapagal-Arroyo na ayaw ng 
95% ng mga Pilipino na ituloy ang usapang pangkapa- 
yapaan. 

Ayon sa manipesto: "Habang kinukundena namin 
ang lahat ng anyo ng terorismo, lubha kaming nababa- 
hala na ang lubusang pagsuporta ng gubyernong Maca- 
pagal-Arroyo sa “gera laban sa terorismo” ng US... ay 
nakasisira sa usapang pangkapayapaan." 

Lalong lumalaki ang kabuluhan ng paggigiit na 
ibalik ang usapang pangkapayapaan sa harap ng luma- 
lakas na opensiba ng imperyalismong US at mga 
alyado nito na wasakin ang negosasyon ng GRP-NDF. 
Nitong Oktubre 31, idineklara ng European Union na 
“terorista” ang Bagong Hukbong Bayan at si Kasa- 
mang Jose Ma. Sison, senior political consultant ng 
NDFP. Ito'y sa tulak ng US at pagkatapos maglunsad 

ng sistematikong kampanya ang rehimeng Macapagal- 
Arroyo para siraan sa mga bansa sa European Union 
ang rebolusyonaryong kilusan sa Pilipinas. 

Ayon kay Kasamang Luis Jalandoni, pinuno ng 
NDFP negotiating panel, ang ginawang deklarasyon ng 
European Union ay "sisira sa usapang pangkapayapaan 
at lalong magpapaapoy sa digmang sibil" sa Pilipinas. 

Pinabulaanan din ni Kasamang Sison ang sinasabi 
ng rehimeng Macapagal-Arroyo na patuloy ang “back- 
channel talks” (di pormal na ugnayan at pag-uusap) sa 
pagitan ng GRP at NDFP sa kabila ng kawalan ng por- 
mal na negosasyon. Sa isang interbyu sa radyo nitong 
Oktubre 26, sinabi ni Kasamang Sison na walang kina- 
tawan ang GRP na lumalapit sa kanila para makipag- 
usap. Ang totoo, aniya, “si General Eduardo Ermita at 
si Sec. Angelo Reyes na lamang ang nagnenegosasyon. 
Nakikipagbolahan lang sila sa isa't isa,” dagdag niya. 

Kinundena ng Partido sa pamamagitan ng tagapag- 
salita nitong si Gregorio “Ka Roger” Rosal ang imbing 
pakana ng imperyalismong US at ng GRP na ipitin ang 
rebolusyonaryong kilusan para ito'y sumuko. Ani Ka 
Roger, magpapatuloy ang rebolusyonaryong kilusan sa 
pagpupundar ng isang lipunang nagtatamasa ng tunay, 
makatarungan at pangmatagalang kapayapaan, nariyan 
man o wala ang usapang pangkapayapaan. [AB 


Nang simulan ni Deng Xiaoping ang maka-kapita- 
listang patakaran ng gubyerno noong katapusan ng 
dekada 1970, hindi sila nagdalawang-isip na tuligsain 
ang panunumbalik ng kapitalismo sa China. Kahit 
ganap nang nakapamamayani ang burgesya sa China, 
nananatiling tapat sa sosyalistang adhikain at proletar- 
yong internasyunalismo ang tatlong kasama. 
MAHIGPIT na nakikipag-ugnayan at nakikipagtulu- 
ngan ang mga Pilipinong rebolusyonaryo at mga prog- 
resibo sa kanila laban sa imperyalismo. Kabilang 
silang tatlo sa mga pumirma sa Pangkalahatang Dekla- 
rasyon hinggil sa Kaisipang Mao Zedong noong 1993. 
Itinaguyod nito ang teorya at praktika ng nagpapatuloy 
na rebolusyon sa ilalim ng diktadura ng proletaryado 
upang gapiin ang rebisyunismo, sagkaan ang panu- 
numbalik ng kapitalismo at konsolidahin ang sosya- 
lismo. 

Noong 1996, aktibong lumahok sina Kasamang 
Bill at Joan sa People's Campaign Against Imperialist 
Globalization na ginanap sa Pilipinas. Malaki ang 
kontribusyon nila sa pagtalakay sa imperyalismo sa 
pagtitipong ito na nagpasimula ng serye ng mga pro- 
testa sa iba't ibang lugar sa daigdig laban sa imperya- 
lismo at sa mga ahensyang tulad ng IMF, World Bank 
at WTO. 


Malawak ang karanasan nina Kasamang Bill, Joan 
at Sid sa pagtataguyod ng sosyalistang rebolusyon at 
konstruksyon. Buhay silang mga saksi sa kawastuan 
nito at ng Maoismo. Sa kabila ng mga oportunidad sa 
karangyaan, pinili nilang magsilbi sa ordinaryong 
mamamayan ng China at ng buong daigdig. Buong 
tapang nilang nilalabanan ang imperyalismong US 
kasama ang iba pang mga rebolusyonaryo at mga 
progresibo sa buong mundo. [AB 

“TALON VISION 02”, TINUTULAN 
Pinamunuan ng Kilusang Magbubukid ng Pilipi- 
nas (KMP) ang mga magsasaka mula sa 
Southern Tagalog, Bicol, Cordillera at 
Cagayan Valley na naglunsad ng protest 
caravan laban sa “Talon Vision 02”. Sina- 
lubong ang caravan nila mula sa Maynila 
(| ng mga magsasaka mula sa Gitnang Luzon 
sa pamumuno ng Alyansa ng mga Magbu- 
bukid sa Gitnang Luzon (AMGL) bago sila 
dumeretso sa Clark Ecozone sa Angeles City, 
Pampanga nitong Oktubre 23. 

Mariing binatikos ng mga magsasaka ang mga 
pinagsanib na pagsasanay militar na tinaguriang “Ta- 
lon Vision 02” na isinagawa nitong Oktubre 14-27. 
Ang 700 US Marines at 400 sundalo ng AFP ay nag- 
sagawa ng joint war games sa Cavite, Nueva Ecija, 
Tarlac at Pampanga. 

Itinaon ang pagsasanay sa pagpapaigting ng rehi- 
men ng kontra-rebolusyonaryong digma na tinatagu- 
rian ngayong Oplan Gordian Knot. 

Umani ng kaliwa't kanan na pagtutuligsa mula sa 
iba't ibang organisasyong masa ang “Talon Vision”. 
Noong inilunsad ang “National Day of Protest” sa 
Maynila noong Oktubre 21, kinundena ng may 5,000 
ang rehimeng Macapagal-Arroyo at ang amo nitong 
imperyalismong US dahil sa pagtatambol nito ng 
digma laban sa mga kilusang makabayan at mapagpa- 
laya na nagsisilbing malaking banta at hadlang sa 
pananaig ng imperyalistang interes sa buong mundo. 


RALING IGLAP SA MALAKANYANG, DINAHAS 

Umabot sa 30 ang nasaktan nang marahas na idis- 
pers ng mga pulis ang isang raling iglap na ginanap sa 
harap ng Malakanyang noong Oktubre 18 bandang 
alas-10 ng umaga. Mapayapang nagpoprotesta ang 
may 100 myembro ng Kilusang Magbubukid sa Pilipi- 
nas, Kilusang Mayo Uno at PAMALAKAYA nang 
pagpapaluin sila ng mga batuta ng mga pulis. Tuma- 
gal nang halos isang oras ang dispersal. Ang aksyong 
protesta ay inilunsad upang tuligsain at kundenahin 
ang pagpapaigting ni Macapagal-Arroyo ng kontra- 
rebolusyonaryong digma. 


WELGA NG MGA DRAYBER NG DYIP, INILUNSAD 
Inilunsad nitong Oktubre 29 ang isang kalahating- 
araw na tigil-biyaheng welga ng mga drayber ng dyip 

sa Metro Manila at iba pang syudad. Ang welga ay 
pinamunuan ng Pinagkaisang Samahan ng mga Tsuper 
at Operators Nationwide (Piston). Ayon kay Medardo 
Roda, tagapangulo ng Piston, ang kalahating-araw na 
welga ay bilang pagprotesta sa walang-tigil na pagtaas 
ng presyo ng mga produktong langis. Nagbantang 
maglunsad ng mas malaking welga ang Piston oras na 
muling magtaas ang presyo ng langis. 


MMDA KINASUHAN SA PAGPATAY SA MANININDA 

Idinemanda ng Bagong Alyansang Makabayan 
(BAYAN) si Bayani Fernando, tserman ng Metro 
Manila Development Authority (MMDA) dahil sa 
pagkamatay ni Iladio Tuacar, isang manininda, sa 
isang marahas na demolisyon sa Magallanes, Makati 
noong katapusan ng Setyembre. Si Tuacar ay napatay 
nang barilin siya nang dalawang beses sa likuran ng 
isang pulis na kabilang sa mga nagpatupad sa order ng 
MMDA na patalsikin lahat ng sidewalk vendor sa 
Metro Manila. Kinundena rin ng BAYAN at mga orga- 
nisasyon ng mga manininda sa isang rali sa Makati 
noong Oktubre 2 ang pagpatay kay Tuacar. 


UPISINA NG KARAPATAN SA 
BUTUAN CITY, HINALUGHOG 

Pinasok at hinalughog ng mga di nakilalang tao 
ang upisina ng KARAPATAN sa Butuan City noong 
Setyembre 28. Hinihinalang mga operatibang panik- 
tik ng militar ang mga ito dahil bukod-tanging mga 
dokumento at hard disk ng kompyuter ang kinuha ng 
mga salarin. Nangyari ito sa pagitan ng Setyembre 27 
ng gabi at Setyembre 28 ng madaling araw. 

Ang mga nawala ay naglalaman ng mga rekord ng 
mga paglabag sa karapatang-tao, mga interbyu at ulat 
ng mga fact finding mission, mga sinumpaang salay- 
say ng mga biktima at mga testigo sa kaso ng paglabag 
sa karapatang-tao. 


MGA RESIDENTE NG LANAO DEL SUR, 
LUMIKAS SA PAMBOBOMBA NG MILITAR 

Hindi bababa sa tatlong barangay sa Lanao del Sur 
ang naapektuhan ng ginawang pambobomba ng Phil- 
ippine Air Force sa kagubatan ng mga bayan ng Pua- 
las at Sultan Gumander noong Setyembre 12 at 13. 
Habang buong yabang na sinasabi ni Col. Ernesto 
Boac na poprotektahan diumano ng mga operasyong 
ito ang komunidad laban sa karahasan, ang pambo- 
bomba ng militar ang mismong pwersahang nagpali- 

kas sa mga residente palayo sa kanilang mga winasak 
na tahanan at pinagmumulan ng kabuhayan. Si Colo- 
nel Boac ay kumander ng 401st Infantry Brigade ng 
Philippine Army na nakabase sa Marawi City. 


MERALCO BIGO SA PANUNUHOL KAY KA BEL 

Bigo ang Meralco sa maraming tangkang panunu- 
hol kay Crispin “Ka Bel” Beltran, kongresman ng 
Bayan Muna. Tinangka ng Meralco na suhulan si Ka 
Bel para tigilan na nito ang pagbatikos sa kumpanya. 
Mula pa noong Abril ay tumanggi na si Ka Bel na 
bayaran ang purchased power adjustment sa Meralco 
bilang protesta. Dahil hindi nito masu- 
hulan si Ka Bel at di rin tuminag si Ka 
Bel sa kanyang paninindigan, pinutulan 
na ng Meralco ng kuryente ang militan- 
teng kongresista noong Oktubre 24. 


PAGHIRANG KAY MARCELO, 
KINWESTYON NG PLUNDER WATCH 
Kinwestyon ng Plunder Watch ang 


pagkakahirang kay Simeon Marcelo bilang 
Ombudsman. Sa isang pahayag noong Oktubre 11, 
sinabi ng Plunder Watch na minadali at hindi idinaan 
sa masusing deliberasyon ang pagkakatalaga sa kanya. 
Wala umanong kakayahan si Marcelo na manindigan 
nang independyente dahil napakalapit niya sa mag-asa- 
wang Arroyo. Si Marcelo ay may mataas na pusisyon 
sa Carpio, Villaraza and Cruz law firm, na ilang taon 
nang nagseserbisyo sa pamilyang Arroyo. Marami na 
ring pabor na tinanggap ang law firm mula sa rehimen. 

Binatikos din ng Plunder Watch ang kainutilan ng 
pangkat ng mga tagausig laban kay Estrada. Kabilang 
sa pangkat na ito si Marcelo bago siya nahirang bilang 
ombudsman. 


MGA PILIPINONG INSPEKTOR SA MGA PALIPARAN 
SA U.S., SINESANTE 
Maramihang pinagtatanggal sa trabaho ang aabot 


sa 1,000 Pilipinong inspektor (airport screeners) sa 
mga paliparan sa US nitong Oktubre. Ito'y resulta ng 
malupit na Aviation Security Act na ipinasa ng gubyer- 
nong Bush noong Nobyembre 2001. Ipinagbabawal ng 
batas na ito ang pagkakaroon ng airport screeners na 
hindi Amerikano. Subalit ang tunay na dahilan ng 
tanggalan ay ang paghihigpit ng US ngayon sa anu- 
mang lahing pinagsususpetsahang pinagmumulan ng 

mga “terorista,” kabilang na ang mga Arabo, Afghan at 
Pakistani at nitong huli, pati mga Pilipino, Malaysian 
at Indonesian. 


GMA NAGWALA SA DI PAG-APRUBA NI BUSH 
SA 530 M AYUDANG MILITAR SA RP 

Animo'y batang nagdabog at nagwala si Macapa- 
gal-Arroyo noong Oktubre 8 nang hampasin niya ang 
lamesa matapos niyang malamang hindi inaprubahan 
ni George Bush, Presidente ng US, ang ipinangakong 
530 milyong ayuda-militar para sa rehimen. Galit na 
galit si Macapagal-Arroyo dahil aniya'y hindi man 
lamang siya nakatanggap ng karampatang ganti sa 
kanyang todong suporta para sa “gerang kontra-teroris- 
mo 


” ng US. Para lalong ipadama ni 
Macapagal-Arroyo ang kanyang pagta- 
tampo, kinansela niya ang planong tumu- 
loy sa Washington, DC sa Oktubre 29 
mula sa pagdalo niya sa pulong ng 10th 
Asia-Pacific Economic Forum sa Los 
Cabos, Mexico. 


DEPISIT SA BADYET LUMOBO SA P166.5 B 

Lumobo sa P166.5 bilyon ang depisit sa badyet 
mula Enero hanggang Setyembre. Lampas ito nang 
P60.139 bilyon sa target na depisit para sa panahong 
ito. Mas malaki rin ito nang 36.3% sa depisit para sa 
parehong panahon noong isang 2002. Lampas na rin 
ito nang P10 bilyon sa itinakdang target na depisit na 
P155 bilyon para sa buong taon. Ayon pa rin kay Nati- 
onal Treasurer Sergio Edeza, posibleng umabot pa sa 
P190 bilyon ang depisit sa badyet matapos ang taong 
ito. 


KALAGAYAN NG EKONOMYA, LUMALALA - SARBEY 
Malaking mayorya o 88.67% ng mga taga-Metro 
Manila ang nagsabing “lalong lumalala” (45.78%) o 
“ganun pa rin” (42.89%) ang kalagayan ng ekonomya. 
Ito ang lumabas sa isang sarbey na isinagawa ng IBON 
Foundation nitong Setyembre 30-Oktubre 5. 
Samantala, 6.7% lamang ng mga tinanong ang 
naniniwalang nakakaahon na ang ekonomya. 
Pinasisinungalingan ng sarbey na ito ang mga upis- 
yal na ulat ng gubyerno na bumubuti na ang kalagayan 
ng mamamayan. Kabilang sa mga ito ang ulat ng Com- 
mission on Population (Oktubre 2) na 40% lamang ng 
mga Pilipino ang nasasadlak sa karalitaan. 

Mula Setyembre, patuloy na 
lumalawak at lumalakas ang 
kilusan laban sa imperyalistang 
gera ng US hindi lamang sa 
Europe at Asia kundi kahit sa US 
_—_ mismo. 
YN Nitong Oktubre 26, unang 
®© anibersaryo sa pagkakapirma ng 
Patriot Act, lampas 100,000 
Amerikano mula sa iba't ibang 
bahagi ng bansa ang nagtipon 
t sa Washington, D.C. upang 
/ panindigan ang kanilang 
karapatang magpahayag ng 
pagtutol sa anti-imperyalistang 
gera laban sa Afghanistan at Iraq. Kasabay nito, 
aabot sa 80,000 ang bumuhos sa mga lansangan ng 


LUMALAWAK ANG MGA PROTESTA LABAN SA 
IMPERYALISTANG PANGGEGERA SA IRAQ 


San Francisco City habang 10,000 ang nagrali sa 
Minnesota. Nagkaroon rin ng mga pagkilos sa iba 
pang bahagi ng bansa tulad ng Seattle (5,000), New 
York (2,000), Maine (3,000) at sa marami pang lugar. 
Kasabay din nito, ilampung libo ang nagrali The 
Netherlands at 400,000 sa Spain. Sa kalakhan, 
naging mapayapa ang mga militanteng aksyon- 
protesta 

Bago ito, inilunsad ng iba't ibang organisasyong 
masa sa US sa ilalim ng koalisyong “Not In Our 
Name” (Huwag sa Ngalan Namin) ang “pambansang 
araw ng paglaban” sa planong pandirigma ng US 
noong Oktubre 6-7. Sa Manhattan Central, New York 
kabilang sa mga nagsalita ang mga kilalang artistang 
sina Susan Sarandon, Tim Robbins at Martin Sheen. 
May 20,000 ang nagmartsang mga manggagawa, 
artista't direktor, manunulat at intelektwal. 


ITALY, NIYANIG NG WELGA 

Naparalisa ang kalakhan ng Italy nitong Oktubre 18 nang ilunsad 
ang isang pangkalahatang welga laban sa mga planong pang-eko- 
nomya ni Prime Minister Silvio Berlusconi na nasa balangkas ng 
imperyalistang “globalisasyon”. Dalawang milyong manggagawa 
ang dumagsa sa mga kalsada at 10 milyong manggagawa ang sumu- 
porta sa panawagan ng Confederazione Generale Italiana de Lavoro 
o CGIL, ang pinakamalaking unyon sa Italy. 

Sumiklab ang kilos protesta nang tangkain ng Fiat, kumpanyang 
gumagawa ng kotse, na sipain ang mahigit 8,000 manggagawa. Nag- 
protesta ang mga trabahador para tutulan ito. Kabilang sa isinaga- 
wang pagkilos ang malalaking martsa-protesta. Sinundan ito ng rali 
ng 200,000 trabahador sa Turin at martsa ng 250,000 sa Milan. 


PROTESTA SA PALESTINE, NAGPAPATULOY 

Patuloy na sumusulong ang Bagong Intifada---ang pag-aalsa ng 
mamamayang Palestino para sa paglaya mula sa pananakop ng Israel. 

Noong Oktubre 4 at 6, may 2,000 nagmartsa sa Gaza Strip upang 
kundenahin ang pagsuporta ng US sa Israel. Nanawagan silang mag- 
kaisa ang mga Arabo, Muslim at Kristyano at tutulan ang suporta ng 
US sa agresyon ng Israel. Nagrali rin ang 3,000 simpatisador ng 
Hamas sa Jabalya refugee camp, sakop pa rin ng Gaza Strip. 

Sa sumunod na araw, sinunog sa isang demonstrasyon ng 400 ge- 
rilyang Islamic ang mga bandila ng Israel at US. Sa Nablus, West 
Bank sinuway ng mga ralyista ang curfew at nagmartsa. Isinigaw nila 
na ang “America ang siyang ulo ng ulupong.” 

Mga Pagtutuwid sa isyung 
Oktubre 2002 ng AB. Pahina 5. 
Ang reyd ng BHB sa Maco, Compostela 
Valley noong Setyembre 24, 2002 ay 
inilunsad ng 3rd Pulang Bagani Com- 
pany ng Merardo Arce Command at 
hindi ng Rhyme Petalcorin Command, 
tulad ng unang ibinalita. Ang nasam- 
sam sa Maco na armas ay 34, hindi 33, 
at dalawang gamit pangkomunikasyon, 
hindi isa. Si Kasamang Jumabok Kad- 
yawan ay tagapagsalita ng Antonio 
Nerio Antao Command ng Bagong Huk- 
bong Bayan-Southern Mindanao at 
hindi ng Ryhme Petalcorin Command. 
Sa balita tungkol sa reyd sa Lopez, 
Quezon, maling naisulat na si SPO4 
Nestor Santiago ay may ranggong Sup- 
erintendent. Sa pahina 8. Sa unang 
bahagi ng “Pagtutol sa gera sa Iraq”, 
ang rali sa London noong Setyembre 
28 ay dinaluhan ng 400,000 katao at 
hindi 150,000 lamang. Sa huling 
bahagi ng artikulong iyon, maling 
sinabi na ang premyong ibinibigay sa 
Magsaysay awardee ay mula sa 
Rockefeller Foundation. Ito ay mula sa 
Ford Foundation. Sa pahina 11. Sa 
huling bahagi ng artikulong “Pagka- 
kaisa at kapasyahang lumaban”, ang 
bilang ng panimulang lumahok sa pag- 
pusisyon sa pastuhan ay 150 pamilya, 
hindi katao. 

